钦定古今图书集成/明伦汇编/氏族典/第225卷 > 《廖用贤尚友录》 > 杨秉
## 钦定古今图书集成/明伦汇编/氏族典/第225卷 > 《廖用贤尚友录》 > 杨秉

按《后汉书杨震传》：“震中子秉，字叔节，少传父业，年四
十馀，乃应司空辟，拜侍御史，频出为豫、荆、徐、兖四州
刺史，迁任城相，以廉洁称。桓帝即位，拜太中大夫、左
中郎将，迁侍中、尚书，以病乞退，留拜光禄大夫。是时
大将军梁冀用权，秉称病六年。冀诛后，乃拜太仆，迁
太常。延熹三年，白马令李云以谏受罪，秉争之不能”
得，坐免官归田里。其年冬，征拜河南尹，复征拜太常。
五年冬，代刘矩为太尉。是时宦官方炽，秉与司空周
景上言，帝从之，天下肃然。每朝廷有得失，辄尽忠规
谏，所在以淳白称。八年，薨，时年七十四。